TM i et rehabiliteringsprogram for fængsler i Senegal >>
I. Psykisk sundhed:
a. Tværsnitsundersøgelse
b. Prospektiv, kontrolleret, enkeltblind undersøgelse
II. Recidivrate:
a. Retrospektiv undersøgelse
Deltagere: 133 indsatte, fortrinsvis fra Massachusett’s ‘maximum security’ fængsel for mandlige fanger. Transcendental Meditation blev sammenlignet med otte andre former for hjælp til rehabilitering (Alcoholics Anonymous, Big Brothers/Reach Out, Black Muslims, Christian Fellowships, the college program, drug rehabilitation counseling, group therapy counseling, political caucuses).
Tests: Alle forsøgspersoner blev testet ved forsøgets begyndelse, bl.a. med hensyn til:
Ego-udvikling
Psykopatologiske symptomer
Bevidsthedskvalitet (‘postconceptual experience’, bl.a. evnen til at kunne fokusere)
Resultaterne blev sat i forhold til forsøgspersonernes aktive deltagelse i og/eller interesse for ét eller flere af de ni ‘tilbud’. I den prospektive del af undersøgelsen indgik m.h.t. Transcendental Meditation fire grupper:
Indsatte, som havde lært TM forud for forsøget (i gennemsnit
20 måneder forud)
Indsatte, som var interesserede i TM, og som lærte teknikken med det samme
Indsatte, som var interesserede i TM, men som først lærte TM efter forsøgsperiodens udløb
Indsatte, som ikke var interesserede i TM
Resultater: Tværsnitsundersøgelsen viste færre psykopatologiske symptomer (p<0.001), samt bedre ego-udvikling (p<0.001) og be­vidsthedskvalitet (p<0.01) for gruppen af mediterende end for de andre grupper. Der var ingen forskel i resultaterne for ikke-mediterende, hvad enten de var interesserede i TM eller ej. Efter 13-17 måneder sås for gruppe 1 (tidligere mediterende) fortsat signifikant vækst i positiv retning for alle tre parametre. Gruppe 2 (nye mediterende) viste ligeledes signifikant forbedring for alle tre para­metre. Der var en klar sammenhæng mellem regelmæssighed af TM-udøvelse og graden af forbedring. Der sås ingen ændring i positiv retning for gruppe 3 og 4, ej heller for deltagere i gruppe 1 og 2, som ikke anvendte TM-teknikken mindst et par gange om måneden. Over 3,5 år sås for TM-gruppen en signifikant lavere recidivrate end for 4 andre behandlingsgrupper.
5.2 Transcendental Meditation i rehabiliteringsprogram
for fængsler i Senegal
I 1987-88 blev Transcendental Meditation taget i anvendelse i 31 af Senegals 34 fængsler. Mere end 11.000 indsatte og omkring 900 ansatte lærte TM. Følgende er et uddrag af en beskrivelse af dette projekt ved oberst Mamadou Diop, øverste direktør for fængsels­administrationen i Senegal. Umiddelbart efter indlæring af Trans­cen­dental Meditation fandtes:
øjeblikkelig forbedring af søvnkvaliteten med bedring af søvnløshed
markant reduktion af irritabilitet og aggressivitet
kraftig reduktion i negativitet samt mere tilfredshed, tro på fremtiden, og større glæde
bedring i forholdet mellem de indsatte; mere åbenhed, bedre kommunikation, og reduktion i antallet af tyverier og aggressiv adfærd
øget sundhed og et markant fald i misbrug af narkotika
mere tilfredshed og større interesse for de indsatte
større pligtopfyldenhed
bedret sundhedstilstand
mindre fravær fra arbejdet og færre forsinkelser
For fængslerne som helhed:
et næsten fuldstændigt ophør af kampe mellem de indsatte, både i fængselsgårde og inden døre
et udtalt fald i overtrædelser af reglementer for såvel de indsatte som for personalet
færre tilfælde af flugt fra fængslerne
et kraftigt fald (70-80%) i antallet af lægekonsultationer
et betydeligt fald i recidivraten
18 måneder efter introduktion af rehabiliteringsprogrammet, blev 2390 fanger frigivet ved amnesti. Efter 6 måneder var recidivraten på under 10%. Tidligere var recidivraten 90% efter en måned. Ud af de 10% recidivister var 80% fra de 3 fængsler, som ligger i mere ufremkom­melige egne af Senegal, og hvor Transcendental Meditation af denne grund ikke var taget i anvendelse.